Brogg esch en Bezerk vom Kanton Aargau. Er setzt sech zäme us de ehemalige Ämter Bözbrg, Schänkebärg ond em Äigeamt, was öppe im Gebiet bäidsyts vom Bözbrg, vom Gäissbärg ond s'Birrfeld zwösche Aare ond Rüss omfasst. Dôdrmet lyt dè Täil nördlech vode Aare im Aargauer Jura, wèrend de Südlech zom Mettelland ghört. Hauptort vom Bezerk esch d'Stadt Brogg. De Bezerk omfasst 31 Gmäinde, esch 145,15 km² gross ond zèhlt 45'176 Ywôhner (Ändi 2005). Met Wörkig of de 1. Januar 2006 send d'Gmäinde Stelli ond Velige zor Gmäind Velige zämegschlosse worde.